jkorsvik/nowiki_second_scrape_merged huggingface dataset:
Pinal County

Pinal County er et fylke i den amerikanske delstaten Arizona. Det ligger i de sørlige delene av staten og det grenser mot Maricopa County i vest og nord, Gila County i nord, Graham County i øst og Pima County i sør.
Pinal County totale areal er 13 919 km² hvorav 12 km² er vann. I år 2000 hadde fylket 179 727 innbyggere og administrasjonssenteret ligger i byen Florence. 


== Eksterne lenker ==
(en) Offisielt nettsted 
(en) Pinal County, Arizona – kategori av bilder, video eller lyd på Commons
Andrzej W. Schally

Andrzej Wiktor Schally, også kjent som Andrew W. Schally (født 30. november 1926 i Wilno i Polen) er en polsk-født endokrinolog og nobelprisvinner fra 1977 i medisin, for sin forskning i endokrinologi.


== Bibliografi ==
Aleksandra Ziółkowska "Korzenie są polskie", Warszawa 1992. ISBN 83-7066-406-7
Aleksandra Ziolkowska-Boehm "The Roots Are Polish", Toronto 2004 (English language imprint). ISBN 0-920517-05-6
Nicholas Wade: The Nobel Duel.


== Referanser ==


== Eksterne lenker ==
(en) Nobelprisen i fysiologi eller medisin 1977 hos Nobelprize.org
(en) Andrzej W. Schally hos Nobelprize.org i forbindelse med tildelingen av Nobelprisen i fysiologi eller medisin 1977
Gila County

Gila County er et fylke i den amerikanske delstaten Arizona. Det ligger i de sentrale delene av staten og det grenser mot Yavapai County i nordvest, Maricopa County i vest, Pinal County i sør, Graham County i sørøst, Navajo County i øst og nordøst og mot Coconino County i nord.
Gila County totale areal er 12 421 km² hvorav 73 km² er vann. I år 2000 hadde fylket 51 335 innbyggere og administrasjonssenteret ligger i byen Globe. 


== Se også ==
Roosevelt Lake


== Eksterne lenker ==
(en) Offisielt nettsted 
(en) Gila County, Arizona – kategori av bilder, video eller lyd på Commons
Lyon County

Lyon County er navnet på fem fylker i USA:

Lyon County (Iowa)
Lyon County (Kansas)
Lyon County (Kentucky)
Lyon County (Minnesota)
Lyon County (Nevada)
Douglas County

Douglas County er navnet på tolv fylker i USA:

Douglas County (Colorado)
Douglas County (Georgia)
Douglas County (Illinois)
Douglas County (Kansas)
Douglas County (Minnesota)
Douglas County (Missouri)
Douglas County (Nebraska)
Douglas County (Nevada)
Douglas County (Oregon)
Douglas County (Sør-Dakota)
Douglas County (Washington)
Douglas County (Wisconsin)
Humboldt County

Humboldt County er navnet på tre fylker i USA:

Humboldt County (California)
Humboldt County (Iowa)
Humboldt County (Nevada)
Aron

For mannsnavnet Aron, se Aron (navn)Aron (hebraisk: אַהֲרֹן) var i henhold til Den hebraiske Bibelen den eldre broren til Moses og Guds profet.
Kunnskapen om Aron og hans bror Moses kommer utelukkende fra religiøse tekster som Bibelen. Ettersom det ikke eksisterer noen uavhengige bekreftelser på deres liv, har en del forskere vurdert dem som mytologiske konstruksjoner heller enn som historiske figurer. Den hebraiske Bibelen forteller at mens Moses vokste opp ved det kongelige hoff i Egypt, levde Aron og hans eldre søster Mirjam sammen med deres slektninger i det østlige grenselandet til Egypt, i et område som Bibelen kaller landet Gosen (hebraisk: אֶרֶץ גֹּשֶׁן, Eretz Gošen).
Da Moses gikk for å forhandle med den egyptiske kongen om israelittene, fungerte Aron som sin brors talsmann («profet») hos farao, i henhold til Andre Mosebok. Deler av Loven, (Tora) som Moses mottok fra Gud på Sinaifjellet, gjorde Aron til yppersteprest, en rettighet som også gjaldt hans mannlige etterkommere, og han ble den første ypperstepresten for israelittene. Aron døde 123 år gammel, før israelittene krysset Jordanelven, og ble gravlagt på fjellet Hor (hebraisk: הֹר הָהָר, Hor Ha-Har), i henhold til Fjerde Mosebok. Dette blir motsagt av Femte Mosebok, som hevder at han døde og ble gravlagt i Mosera. Aron er også omtalt i Det nye testamente.Hans fire sønner var Nadab, Abihu, Eleasar, som ble den neste ypperstepresten, og Itamar. Nadab og Abihu fikk ingen sønner, og alle prestene stammet derfor fra Eleasar og Itamar.


== Referanser ==
Mineral County

Mineral County er navnet på fire fylker i USA:

Mineral County (Colorado)
Mineral County (Montana)
Mineral County (Nevada)
Mineral County (Vest-Virginia)
Zebra (andre betydninger)

Zebra kan blant annet vise til:

Zebra (batteri), batteri med nikkel og natriumklorid.
TV 2 Zebra, norsk fjernsynskanal.
Zebra Grand Prix, fjernsynsserie på ovenfor nevnte kanal.
Zebra Technologies, et amerikansk/internasjonalt selskap
Pønologi

Pønologi (fra latin poena, «straff») utgjør fengselsvitenskap: det som befatter seg med de prosesser som er uttenkt og anvendt for straff, undertrykking og forebygging av kriminalitet og behandlingen av fanger.
Moderne pønologi befatter seg i hovedsak med fengselsadministrasjon og rehabilitering av kriminelle. Ordet brukes sjelden om teorier og metoder for avstraffelse i mer uformelle miljøer slik som barneoppdragelse.
Denne teorien om bestraffelse bygger på forestillingen om at straff skal påføres en overtreder i den hensikt å forandre vedkommende eller rehabilitere vedkommende slik at tilbakeføring til samfunnet (reintegrering) blir lettere. Straffemetoder som er i overensstemmelse med denne teorien er samfunnstjeneste, betinget fengsel samt de som innebærer veiledning og etteromsorg av overtrederen.
Denne teorien bunner i troen om at man ikke kan påføre en streng straff i form av fengsel og forvente at overtrederen kommer til å bli forandret og bli i stand til å reintegreres i samfunnet ved løslatelse. Selv om det ikke gis slipp på viktigheten av å påføre de personer som bryter loven straff, for å opprettholde sosial orden, gis også viktigheten av rehabilitering prioritet.


== Eksterne lenker ==
(no) Pønologi i Store norske leksikon
242 (tall)

242 (to hundre og førtito) er det naturlige tallet som kommer etter 241  og kommer før 243 .
242 er et partall.
242 er CCXLII i romertall.


== Annet ==
242 er også:

I navnet på den belgiske musikkgruppa Front 242.
Zimmerit

Zimmerit var betegnelsen på et lag med ikke-magnetisk materiale som tyske stridsvogner ble kledd med i siste halvdel av andre verdenskrig. Formålet med Zimmeriten var å hindre magnetminer eller magnetiske pansergranater å feste seg til stålkonstruksjonen. Zimmerit ble faset ut av tyskerene i september 1944.
Francis Poulenc

Francis Jean Marcel Poulenc (født 7. januar 1899 i Paris, død 30. januar 1963 i Paris) var en fransk komponist og pianist.
Han fikk sin første pianoundervising av sin mor allerede som fireåring i 1904. Ti år senere studerte han med den spanske pianisten Ricardo Viñes, som var en god venn av Claude Debussy og Maurice Ravel. Poulenc gjorde suksess i 1917 med Rapsodie Nègre, og han var medlem i den unge franske komponistgruppen «Les Six» som ble dannet like etter første verdenskrig. I 1924 oppnådde han ytterligere berømmelse da balletten Les Biches ble uroppført av Sergej Djagilevs dansekompani Ballets Russes.
Poulenc er også kjent som korkomponist, både av sakral og profan musikk, gjennom verk som bl.a. Quatre motets pour un temps de pénitence (Fire motetter til fastetiden, 1938-39), Quatre motets pour le temps de Noël (Fire julemotetter, 1951-52), Figure humaine (1943) og Un soir de neige (1944).


== Referanser ==


== Eksterne lenker ==
(en) Francis Poulenc – kategori av bilder, video eller lyd på Commons 
(en) Francis Poulenc på Internet Movie Database 
(sv) Francis Poulenc i Svensk Filmdatabas 
(fr) Francis Poulenc på Allociné 
(en) Francis Poulenc på AllMovie 
(en) Francis Poulenc hos The Movie Database 
(en) Francis Poulenc hos Internet Broadway Database 
(en) Francis Poulenc på Apple Music 
(en) Francis Poulenc på Discogs 
(en) Francis Poulenc på MusicBrainz 
(en) Francis Poulenc på Spotify 
(en) Francis Poulenc på Songkick 
(en) Francis Poulenc på Last.fm 
(en) Francis Poulenc på AllMusic 
Verkliste (engelsk): http://imslp.org/wiki/List_of_works_by_Francis_Poulenc
Zoo Frankfurt

Zoo Frankfurt (Zoologischer Garten Frankfurt am Main) er en zoologisk have i Frankfurt am Main. Den ble åpnet i 1858, og er etter Zoologischer Garten Berlin den nest eldste zoologiske have i Tyskland. Den ligger i Frankfurt-Ostend ved Frankfurt-Innenstadts østlige grense. Forlengelsen i østlig retning av forretningsgaten Zeil leder til den zoologiske havens hovedinngang.
Zoo Frankfurt lå opprinnelig i Frankfurt-Westend, men ble i 1874 flyttet til Ostend.


== Eksterne lenker ==
Offisielt nettsted 
(en) Zoo Frankfurt – kategori av bilder, video eller lyd på Commons 
Zoo Frankfurt
Hingst

En hingst er en hannhest som ikke har blitt kastrert. De har en mer muskuløs fysikk og er mer temperamentsfulle enn hopper og vallaker.
Kroppsbygningen og utseendet til en hingst skal være innenfor rasestandarden. Hormoner, som testosteron, kan gi hingsten en tykkere nakke, samt en noe mer muskuløs fysikk enn det som er vanlig for hopper og vallaker.
Temperamentet varierer basert på gener og trening, men på grunn av deres flokkinstinkter kan de ofte vise en aggressiv adferd, særlig overfor andre hingster, og dermed kreve veloverveid håndtering fra erfarne trenere. Med riktig trening og ledelse er hingster likevel effektive idrettsutøvere på det høyeste nivået i mange disipliner, inkludert hesteveddeløp, oppvisninger og konkurranser på internasjonalt nivå.


== Flokkadferd ==

I motsetning til hva populære myter tilsier er ikke hingsten flokkens leder, men forsvarer og beskytter flokken fra rovdyr og andre hingster. Lederrollen tilfaller en hoppe, kjent som lederhoppe. Denne hoppen bestemmer flokkens vandring på jakt etter mat, vann og husly. Hun bestemmer også ruten flokken tar når de flykter fra fare.
Når flokken er i bevegelse, jager den dominerende hingst etternølerne nærmere flokken, og fungerer som en "vakt" mellom flokken og en potensiell fare. Når flokken er i ro, deler flokkmedlemmene ansvaret for å holde vakt mot fare. Hingsten er vanligvis i utkanten av flokken, slik at han kan forsvare flokken om nødvendig. 
I en flokk eller en gruppe av hester, er det vanligvis én moden hingst. Den dominerende hingsten i flokken vil vanligvis tolerere unghester av begge kjønn, men når de blir seksuelt modne, vil hingsten jage både unghingster og unghopper fra flokken. Unghingster kan være en konkurrent for den dominerende hingsten, men studier tyder på at det også kan være en instinktiv adferd som reduserer faren for innavl innenfor flokken. I enkelte tilfeller kan en ung hingst tolereres i utkanten av flokken. En teori er at denne hingsten er ansett som en potensiell etterfølger, siden den yngre hingsten senere vil utfordre og jage vekk den eldre hingsten.
Unghopper blir vanligvis raskt med i en annen flokk der de ikke er i slekt med hingsten. Unghingster uten egne hopper danner vanligvis små, "ungkars"flokker i naturen. Å leve i en slik gruppe gir disse hingstene de samme sosiale og beskyttende fordelene av å leve i en flokk. En hingsteflokk kan også inneholde voksne hingster som har mistet sin flokk i en utfordring.Noen hingster vil utfordre en lederhingst med en gang, eller kanskje den bare prøver å "stjele" hopper og danne en ny flokk. Uansett, hvis to hingster møtes blir det sjelden en kamp på liv og død; ofte er det utfall og bløffangrep der den svakeste parten trekker seg. Selv om det utvikler seg til en reell kamp om flokken vil de sjelden skade hverandre i naturen ettersom den svakeste parten har en mulighet til å flykte. Kamper mellom hingster i fangenskap kan resultere i alvorlige skader, ettersom gjerder og andre former for stengsler gjør det vanskeligere å rømme. I naturen, har villhingster vært kjent for å stjele eller parre seg med tamhopper.


== Referanser ==
Vallak

En vallak (kalles også jelk, jalk eller gjeldhest) er en hingst (hannhest) som har blitt kastrert. Hestene kastreres for å få en roligere hest, en som er enklere å håndtere. Ofte kan også dette hjelpe hesten med å stå sammen med andre, være roligere på banen, konsentrere seg mer på treningen o.l.
Betegnelsen «vallak» stammer fra Valakia i Sør-Romania. Folk fra dette området utførte i tidligere tider kastrering og eksport av slike hester.


== Referanser ==


== Eksterne lenker ==
(en) Geldings – kategori av bilder, video eller lyd på Commons
Føll

For stjernebildet, se Føllet.

Et føll eller en fole er avkommet etter hestedyr. I noen dialekter er et føll et hestedyr som er i sitt første leveår, mens en fole er et ungdyr som er mer enn ett år gammelt, men som ennå ikke har blitt kjønnsmoden.


== Se også ==
Hoppe


== Eksterne lenker ==
(en) Foals – kategori av bilder, video eller lyd på Commons 
(en) Foals – galleri av bilder, video eller lyd på Commons
American Corner

American Corner er et amerikansk prosjekt for å formidle  kultur og litteratur fra USA til andre land gjennom å opprette en avdeling i bibliotek i dette landet. 
I forbindelse med åpningen av American Corner får biblioteket en bokgave. Samarbeidsbibliotekene får videre løpende tidsskriftabonnement og bokgaver i samarbeid med vedkommende lands amerikanske ambassade.


== I Norge ==
Sør-Varanger bibliotek huser Barents Region American Corner (BRAC). Dette var det første American Corner som ble opprettet i Norge og Skandinavia. Det skjedde i 2000, men det ble offisielt åpnet først 12. januar 2005 da USAs ambassadør i Norge,  John Doyle Ong besøkte Kirkenes. Biblioteket fikk serien Library of America på 136 bind skjønnlitteratur og 100 bind faglitteratur legges inn i bibliotekets hovedkatalog. I tillegg får biblioteket en del tidsskrifter. Det er også aktuelt å samarbeide med ambassaden om kulturprogram.
Siden har det også blitt åpnet American Corner i bibliotekene i Tromsø og Stavanger. 


== I andre land ==
Historisk sett har det eksistert tilsvarende ordninger gjennom den kalde krigen, og fram til i dag. Flere lands utenrikstjenester har lignende tilbud, mest kjent er Goethe-Institut, blant annet i Oslo. 
Etter at USA startet med A.C. i 2000, har det blitt opprettet mellom 200 og 300 American Corners i nærmere 50 land. I Russland er det 28 avdelinger, blant annet i Murmansk. 
Et lignende prosjekt, men i mye større målestokk, er Amerika-Gedenkbibliothek i Berlin.


== Eksterne lenker ==
Pressemelding fra USAs ambassade i forbindelse med offisiell åpning av BRAC
Barents Region American Corner åpner i Kirkenes
Ammehjelpen

Ammehjelpen er en norsk, frivillig organisasjon som arbeider for å hjelpe mødre som vil amme barna sine. Ammehjelpen fremmer også amming gjennom å påvirke rammebetingelser, holdninger og kunnskap om amming nasjonalt og internasjonalt. Ammehjelpen anser seg selv som et supplement til det offentlige helsetilbudet.
Ammehjelpen har rundt 200 frivillige ammehjelpere (rådgivere) fordelt på lokalgrupper rundt om i landet, som gir mor til mor-støtte ved amming. Dette er kvinner som selv har ammet og som har dokumentert gode kunnskaper om amming, blant annet gjennom å ha bestått en faglig prøve. Ammehjelpere gir gratis rådgivning via telefon, men også på e-post, Ammehjelpens Facebookgruppe og ved hjemmebesøk. Foreningen er tilsluttet tilsvarende foreninger i utlandet gjennom WABA – World Alliance for Breastfeeding Action Network.


== Historie ==
Ammehjelpen ble startet under navnet «Diegivende mødres hjelpeforening» i 1968 etter initiativ av Elisabet Helsing. De første årene var ammehjelpen tett forbundet med Nyfeministene. 
Sammen med Eli Heiberg Endresen skrev Helsing den første ammehjelp-brosjyren (trykt i 1968), og seinere den bestselgende boka Boken om amming.
Fra den spede starten spredte Ammehjelpen seg raskt over hele Norge. Arbeidet var basert på frivillige som ga råd og hjelp til kvinner i sitt nærmiljø, noen ganger i samarbeid med helsestasjoner og svangerskapskurs . Da organisasjonen startet opp var det under en tredjedel av norske mødre som ammet barna sine mer enn tre måneder. I dag er blir over 70 prosent av norske barn fullammet i tre måneder.


== Priser ==
1991: Karl Evangs pris
2006: Folkeopplysningsprisen


== Referanser ==


== Eksterne lenker ==
(no) Offisielt nettsted
Bushmaster

Bushmaster kan bety flere ting:

Alliant Techsystems Bushmaster, en serie maskinkanoner
Bushmaster Firearms International, en produsent av håndvåpen
Bushmaster ACR, et amerikansk automatgevær
bushmaster (Lachesis muta), en giftig slange i Sør-Amerika
Nye County

Nye County er et fylke i den amerikanske delstaten Nevada. Det ligger i sør i staten og det grenser mot Esmeralda County og Mineral County i vest, Churchill County i nordvest, Lander County og  Eureka County i nord,  White Pine County i nordøst, Lincoln County og Clark County i øst og mot delstaten California i sør.
Nye Countys totale areal er 47 031 km² hvorav 31 km² er vann. Det er Nevadas største fylke og det tredje største av alle USAs kontinentale fylker.  Det har større areal enn de fire delstatene Massachusetts, Rhode Island, New Jersey og Delaware tilsammen.  I 2010 hadde fylket 43 946 innbyggere og administrasjonssenteret ligger i byen Tonopah. Fylket har fått sitt navn etter guvernør og senator James W. Nye. 


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Nye County, Nevada – kategori av bilder, video eller lyd på Commons 
Nye County Nuclear Waste Repository Project Office
Nina Misvær

Nina Misvær (født 12. februar 1954 og oppvokst i Oslo) er helsesykepleier og forfatter.Misvær er utdannet helsesøster og har mange års erfaring fra helsestasjoner og skoleskolehelsetjenester flere steder i landet. Hun er forfatter av flere foreldrebøker og lærebøker, og har siden 1985 vært forfatter og medforfatter av en rekke brosjyrer, hefter og bøker om ulike temaer til bruk på helsestasjoner og apotek. Hun har i flere år hatt ukentlige innslag om barns helse på TV 2s God morgen Norge. Nå arbeider hun som førstelektor på helsesøsterutdanningen på OsloMet – storbyuniversitetet, hvor hun forsker og underviser.I 1999 fikk hun Karl Evangs pris for sitt mangesidige helseopplysningsarbeid gjennom femten år, og bedømmingskomiteen la spesielt vekt på innslagene hennes i God morgen Norge. I 2005 ble hun kåret til Årets helsesøster av Norsk sykepleierforbund.


== Bibliografi ==
1989: Helsestasjonsboka (sammen med Frode Heian)
2000: ABC for spedbarnsforeldre
2002: Håndbok for helsestasjoner 0–5 år (sammen med Gunnar Oftedal)
2004: Håndbok for skolehelsetjenesten 1.-10. klasse (sammen med S. Haugland)
2005: Cappelens store bok om barnet (redaktør)
2006: Sove hele natten (Sammen med Birte Svatun)
2013: Barnet ditt, 0-4 måneder
2013: Barnet ditt, 4-8 måneder


== Priser ==
1999: Karl Evangs pris
2005: Årets helsesøster


== Referanser ==


== Eksterne nettsider ==
Publikasjoner av Nina Misvær på Oslomet.no
Innlegg av Nina Misvær på sykepleien.no
Mineral County (Nevada)

Mineral County er et fylke i den amerikanske delstaten Nevada. Det ligger i de vestlige delene av staten og det grenser mot Lyon County i nordvest, Churchill County i nord, Nye County i nordøst, Esmeralda County i sørøst og mot delstaten California i sørvest.
Mineral Countys totale areal er 9 876 km² hvorav 146 km² er vann. I 2010 hadde fylket 4 772 innbyggere og administrasjonssenteret ligger i byen Hawthorne. Fylket har fått sitt navn på grunn av den rike forekomsten av mineraler. 


== Referanser ==


== Eksterne lenker ==
(en) Offisielt nettsted 
(en) Mineral County, Nevada – kategori av bilder, video eller lyd på Commons 
Mineral County Chamber of Commerce
Walker Lake Recreation Area
Lyon County (Nevada)

Lyon County er et fylke i den amerikanske delstaten Nevada. Det ligger i de vestlige delene av staten og det grenser mot Douglas County og Carson City i vest, Storey County i nordvest, Washoe County i nord, Churchill County i nordøst, Mineral County i sørøst og sør og mot delstaten California i sørvest.
Lyon Countys totale areal er 5 222 km² hvorav 59 km² er vann. I 2010 hadde fylket 51 980 innbyggere og administrasjonssenteret ligger i byen Yerington.


== Referanser ==


== Eksterne lenker ==
(en) Offisielt nettsted 
(en) Lyon County, Nevada – kategori av bilder, video eller lyd på Commons
Straffan

Straffan er en liten landsby i Kildare i Irland, ved bredden av Liffey. 
Det irske navnet er offisielt Teach Srafáin, som betyr «Srafans hus». Tradisjonelt het stedet An Srutháin, som betyr «bekken». I tillegg har navnet Cluainíní, «småslettene» også blitt brukt, men man regner nå dette som navnet på området Clownings omkring tre kilometer utenfor landsbyen. Denne navneforvirringen førte til at man en periode hadde skilt med tre forskjellige navn på de tre hovedveiene inn til Straffan. 
Stedet er kjent for Kildare Hotel and Golf Club, et femstjerners hotell med to 18-hulls golfbaner hvor Smurfit European Open har vært arrangert årlig siden 1995, og Ryder Cup 2006 ble arrangert der. Straffan er også startstedet for kajakkracet Liffey Descent. 
Barberstown Castle ligger like ved landsbyen. 
Straffan GFC ble grunnlagt i 1885, og er dermed en av de åtte eldste gælisk fotball-klubbene i Irland.


== Eksterne lenker ==
(en) Straffan – kategori av bilder, video eller lyd på Commons
Douglas County (Nevada)

Douglas County er et fylke i den amerikanske delstaten Nevada. Det ligger i de vestlige delene av staten og det grenser mot Carson City i nord, Lyon County i øst og mot delstaten California i sør og vest.
Douglas Countys totale areal er 1 910 km² hvorav 72 km² er vann. I 2010 hadde fylket 46 997 innbyggere og administrasjonssenteret ligger i byen Minden.


== Referanser ==


== Eksterne lenker ==
(en) Offisielt nettsted 
(en) Douglas County, Nevada – kategori av bilder, video eller lyd på Commons
Carson City

Carson City kan peke til flere ting:


== Steder i USA ==
Carson City (Nevada), offisielt navn «Consolidated Municipality of Carson City»,  hovedstad i den amerikanske delstaten Nevada.
Carson City (Michigan), en by i Montcalm County i den amerikanske delstaten Michigan.
Carson (California), en by i Los Angeles County i den amerikanske delstaten California.
Carson City and Indian Village, ofte forkortet til kun Carson City, en nedlagt fornøyelsespark i Catskill, en by i sydøstre Greene County i den amerikanske delstaten New York.


== Annet ==
Carson City (1952 film), en amerikansk westernfilm fra 1952 med Randolph Scott, Lucille Norman og Raymond Massey i hovedrollene.
Georg Antonius Brustad

Georg Antonius Brustad (født 23. november 1892 i Kristiania, død 17. mars 1932 i Oslo) var en norsk sportsutøver som deltok i de olympiske leker 1912 i Stockholm.
Brustad vant en olympisk bronsemedalje i turn i OL i 1912. Han var med på det norske laget som kom på tredje- og sisteplass i lagkonkurransen i mangekamp svensk system bak Sverige og Danmark. Det var kun tre lag fra tre nasjoner som var med i konkurransen som ble avholdt på Stockholms stadion.
Brustad var også bokser, bokseinstruktør og boksedommer. Han vant gull i mellomvekt i NM 1916 og i tungvekt i NM 1917 og NM 1918. Han bokset i alt 22 kamper som profesjonell.
Brustad var bokseinstruktør og trener for flere av 1920-tallets store boksere, blant annet Pete Sanstol, Otto von Porat, Edgar Norman Christensen, Haakon Hansen, Sverre Sørsdal, Aage Steen, Johannes Røhme med flere. Han var lagleder og trener for bokserne i OL i 1920 og OL i 1924.
Brustad representerte Oslo Turnforening og IF Ørnulf og etablerte senere Den Private Bokseklub. Han var boksedommer i en rekke profesjonelle kamper i Norge, Sverige og Danmark. Han var redaktør av Atletjournalen og var aktiv skribent i tidsskriftet Idrætsliv. Brustad er forfatter av kapittelet om boksing i Træningsboken fra 1918 og av boken Boxedommeren som kom i 1922. Han skrev kapittelet om boksing i Idrætsboken fra 1923, som også kom ut som særtrykk i boken Boksning i 1924.

		
		
		


== OL-medaljer ==
1912  Stockholm -  Bronse i turn, lagkamp svensk system  Norge


== Referanser ==


== Eksterne lenker ==
(en) Georg Antonius Brustad – Olympedia 
(en) Georg Antonius Brustad – Sports-Reference (OL-resultater – arkivert) 
(en) Georg Antonius Brustad – databaseOlympics.com (arkivert) 
(en) Georg Antonius Brustad – BoxRec